Alegzandra/wili-2018-roplus huggingface dataset:
Gifford is a character in Frederick Exley's novel A Fan's Notes. In the novel, Gifford becomes the narrator's hero while both are at USC. Subsequently, the narrator continues to be an intense fan of Gifford and his team, the New York Giants, during his NFL career.

Igwa ining sukol na 328.35 kilometro kwadrado na kadagaan asin namumugtak sa ikaduwang distrito. Sosog sa sensus kan 2010, igwa ining 55,934 katawo. An designadong zip code kaini iyo 8722.

Si Huang Xianfan (Nobiembre 13, 1899 - Enero 18, 1982 ) iyo an historiador kan China.Pigaapod si Huang na "Ama nin aghamtao na Zhuang-etniko" asin an "Ama nin kasaysayan Zhuang-etniko".

Sa Barangay Palkan, Kinilis, Maligo, Sumbakil asin sa Koronadal Proper yaon an mga gulayan huli kan malipot an klima asin bagbag an daga. An mga paraoma ogaring dai makaprodusir nin dakul huli sa kakulangan nin puhunan asin dara kan nababa-nataas na maray an presyo

Igwa ining sukol na 51.41 kilometro kwadrado na kadagaan asin namumugtak sa kasasarong distrito. Sosog sa sensus kan 2010, igwa ining 14,882 katawo. An designadong zip code kaini iyo 2821.

Makalihis an anom na taon, kan Hunyo 1954, an Munisipyo kan Buayan pinangaranan nang General Santos sa pagromdom sin pag'onra sa tawong nagpoon kan pagbanwa kan lugar. Nangyari ini huli sa pwersa kan Ley Republika Nu. 1107 na pig'amaan ni Kongresista Luminog Mangelen kan probinsya nin Cotabato.

Si Michelangelo pinadara siya kan saiyang ama na mag'adal nin gramatika sa Humanistang si Francesco da Urbino sa Florence kan siya solterito.[b] Alagad, an hubin na Michelangelo mayong interes sa pagklase niya; mas ginugusto niya pang magparakopya kan mga pinta sa mga simbahan asin hinahanaphanap an pag'iriba nin mga pintor. Pag'edad niyang trese, pinagibong peyon siya ki Domenico Ghirlandaio. Kan siya katorse pa sana, an ama niya nakumbinsi si Ghirlandaio na siya bayaran na bilang sarong artista, bagay na pambihira kan mga panahon na idto. Kan taon 1489, si Lorenzo de' Medici, an de factong namoon sa Florence, naghagad ki Ghirlandaio nin duwang pinakamahusay na pupilo, si Ghirlandaio pinadara si Michelangleo asin si Francesco Granacci. Poon 1490 abot 1492, si Michelangelo nag'atender sa Humanistang akademya na tinogdas ni Medici na nag'aayog sa impluensyang Platoniko. Siya nag'adal nin eskultura sa irarom nin paggiya ni Bertoldo di Giovanni. Sa akademya, an pana'naw asin arte ni Michelangelo napairarom na gayo sa impluensya kan si mga prominenteng mga pilosopo asin mga eskritor kan mga panahon na idto, kabali na diyan sinda Marsilio Ficino, Pico della Mirandola asin Poliziano. Kan panahon na ini si Michelangelo inukit an Madonna of the Steps (1490–1492) asin Battle of the Centaurs (1491–1492). an huri binase sa tema na pigswestiyon ni Poliziano ssin kinomisyon ni Lorenzo de Medici. Manta na siya nakapeyon ki Bertoldo di Giovanni, si Pietro Torrigiano tinaplong siya sa dungo, bagay na iyo an nakatiko kan saiyang dungo na naririsang maray sa saiyang mga retrato. Edad niya pa sana kaini 17.
An pagtatatâ iyo an paghuhulog o pagraratâ kan mga dahon kan mga tinanom huli ta sa panahon naman nanggad na ini dapat maghurulog siring sa kinaugalean kaini. An mga kahoy na nagtatatâ (sa Ingles, deciduous) igdi sa Filipinas iyo an naga (Ingles,Pterocarpus o narra), banaba, mambog, melokoton asin dakul pang iba. Sa ibang nasyon siring kan sa Amerika, Europa asin ibang lugar na may nyebe, an tigtarataan (autumn) nangyayari bago maglaog an pagniyebe.

An sarong bagay sana ta palibhasa hayapit an dalan pabulasok pasiring mismo sa resort, dai pwede magdurungan an mga awto sa paglaog asin pagluwas. Totoo maladawan na husto an palibot sa resort, orog ta ini napapalibotan nin haros naglalangkaw na kagagapoan kan bukid na makahoy asin mabalagon. Huli gayod ta natatago kan bukid, mayong nalagbas na signal asin dai magamit igdi an mga cellphone.

Si Qaboos bin Said Al Said (Arabo: قابوس بن سعيد آل سعيد‎ Qābūs bin Saʿīd ʾĀl Saʿīd; namundag 18 Nobyembre 1940) iyo an Sultan kan Oman asin mga kasarig igdi. Nagsakat siya sa poder kan napatalsik niya sa pwesto an saiyang ama, si Said bin Taimur, sa sarong coup sa palasyo kan 1970. Siya an ika-14'kapagaraki na makuapo kan kagtogdas kan dinastiya na si Al Bu Sa'id.

Si Enrique Dupuy de Lôme(1851–1904) sarong embahador Espanyol na nadestino sa Estados Unidos. Sa inapod na Surat De Lôme na sinurat niya kan Desyembre 1897, saiyang pigtuya'-tuya' si Presidente William McKinley, piglamuda' an mga polisya kaini asin sinabing si Mckinley sarong maluyang presidente na hanap sana man an omaw kan publiko. Sinabi niya pa sa surat na anoman na negosasyon sa mga rebeldeng Kubano mayong padudumanan. An surat nabagat kan mga rebeldeng Kubano. Kan Pebrero 9, 1898 bigla nagluwas an surat sa mga Amerikanong peryodiko. Sinasabing saro pa ini sa nakatolod kan pagputok kan Espanyol-Amerikanong Gera.

Si San Francisco de Assisi daa an pinakaenot na nagmukna nin belen kan taon 1223 sa tuyong mapakusog an pagsamba ki Hesukristo pakasongko' niya sa Banal na Kadagaan kun saen ipinaheling saiya an kinamundagan ni Hesus. An popularidad kan belen iyo an nagtaong inspirasyon sa mga Katolikong komunidad na mag'arog.

Manongod sa pangangaipo sa puhunan, an solamenteng bangko igdi na nagtataong serbisyo pinansyal iyo an Rural Bank of Karomatan, na nakakaag sa Bauyan.

An burak kaini may hamis nakukua saka an gina'ga' kan mga dahon nasirbing ha'nos. Kinakakan man daa an mga burak saka dahon kan narra. An mga dahon pwede man panggosgos sa tumbaga asin sa kubre ngane kumintab. An mga sinapsap sa kahoy kaini binubuntog sa tubig asin an tubig pig'iinom bilang pampakusog sa pag'ihi.
Pinangaki si Cervantes sa Alcalá de Henares, ikaapat siya sa pitong aki na an kinahalian puede ser na aristokratikong menor. Kan sadit pa si Cervantes sige an pagkambio nin harong sa mga manlaenlaen na banwa, kan saiyang pamilya. Pero sadit sana an naaram sa buhay na joven ni Cervantes. Nagpuun an saiyang pansusurat sa 1568. Pagabot sa 1570 nagin sundalo ini sa militar nin Espanya abot sa 1575 kan nadakop siya nin mga piratang Moros sa paguli niya sa Espanya. Haloy siya napreso sa Argel. Pinalibre sana siya sa 19 nin Septyembre, 1580, huli sa pagtabang kan mga frailes Trinitarios.

An drone pwedeng may natatakod na kompyuter na naasikaso sa mga hiro kan duros asin kan presyon nin ayre. Minsan ini nakaprograma sa partikular na puntarya. Alagad, mga importanteng desisyon sa paglayog kaini asin sa tuyong gigibohon kaini kinokontrol kan mga operador sa ibaba.

Agosto 1 an ika-213ng aldaw kan taon (ika-214 sa mga ogdong taon) sa Gregoryanong kalendaryo. Igwang natatadang 152 na aldaw sagkod kan katapusan nin taon.

*"The History of Peñafrancia," artikulo sinurat ni Rev. Fr. Florencio C. Yllana sa Peñafrancia Souvenir Program, Sept. 1941, p. 70 p. 178, p. 179, p.180, 181, p. 183.

Nin huli ta dai siya dinangog ni Hadeng Manuel I kan Portugal sa plano niya na maglawod sa dagat sa paghanap kan inaapod na Spice Islands (Mga Isla nin Rekado), ipinagtangro niya an saiyang serbisyo ki Hadeng Carlos V kan Espanya. Kan Sep. 20, 1519, naglayag siya na may limang bapor sa pantalan kan San Lucar de Barrameda duman sa Espanya, kaiba an 250 tripulante. An plano niya maagi siya sa kadagatan pasiring America na mabaktas sa dagat Pasipiko.

Igwa ining sukol na 341.00 kilometro kwadrado na kadagaan asin namumugtak sa inot na distrito. Sosog sa sensus kan 2010, igwa ining 15,810 katawo. An designadong zip code kaini iyo 5202.

Hulyo 7 an ika-188ng aldaw kan taon (ika-189 sa mga ogdong taon) sa Gregoryanong kalendaryo. Igwang natatadang 177 na aldaw sagkod kan katapusan nin taon.

Si Elizabeth Van Lew(Oktobre 25, 1818 – Septyembre 25, 1900) sarong pilantropo asin espiya na taga-Richmond, Virginia na nagbilog asin nag'operar nin sarong mahiwas na network nin mga espiya para sa Estados Unidos kan panahon nin Amerikanong Gera Sibil. Siya asin an kairiba niya nagmamangno kan mga hiro-hiro kan mga Confederado.

Si Francisco D. Boayes na bantog sa bansag na "Turko", sarong teniente asin gerilya na iyo an katuwang ni Rep. Wenceslao Vinzons sa pagtogdas kan pinaka-enot na grupong gerilya naglaban sa mananakop na Hapon kan nagputok an Ikaduwang Gerang Pankinaban. An gerilyang grupong ini natogdas Desyembre 18, 1941 sa Laniton, Basud, Camarines Norte. An dinarang pangaran opisyalmente iyo an "Vinzons Abian's Guerilla, USAFFE Camarines Norte Station."
An pagtubod kan mga parasaligsig, inot na inataman an mais sa Mehiko, sa parteng sur-sulnopan mga 8,700 nang taon nakaagi hale sa sarong layas na doot inapod na teosinte. . An mga tribung Olmec asin Mayan pigkultibar ini sa kahiwasan nin Mesoamerika asin ini linala'bonan asin ginigiling. Poon 2500 BC, an pananom naglakop na sa kahiwasan kan Amerika. Pag'abot kan mga eksplorador na europeo sa Amerika kan kaamayan nin ika-16 na siglo, an mais bilang pananom nadara na sa Europa. An mais naglakop nanggad sa kinaban nin huli sa abilidad kaini na magtubo sa iba-ibang klima. Manlaen-laen na produkto an napaluwas sa mais arog kan sweet corn na mayaman sa asukar bagay na pagkakan ni tawo, an iba naman angay na pambahog sa hayop, an iba minamasa asin hinihigris sa paggibo nin lana o pinapagurang sa paggibo nin arak na alkoholiko arog kan bourbon whiskey o kemikal na sinasalak sa pambahog.

Igwa ining sukol na 388.56 kilometro kwadrado na kadagaan asin namumugtak sa inot na distrito. Sosog sa sensus kan 2010, igwa ining 93,675 katawo. An designadong zip code kaini iyo 6214.

An Philippine Women's University (PWU) sarong daing-sektang institusyon namomogtak sa Filipinas, para sa mga estudyanteng lalake asin babae. Ini natogdas kan taon 1919 sa lumang pangaran niyang Philippine Women's College nin mga Filipinong kababaehan na may maigot na pagtubod na an mga kababaihan dapat ma'andam sa serbisyo asin liderato. An unibersidad na ini namomogtak harani sa distrito nin Malate sa syudad nin Manila, napapagdolonan kan Taft AVenue asin kan mga kalye nin Malvar, Nakpil asin Leon Guinto. An eskwelahan nagawadan kan status nin sarong unibersidad kan taon 1932 asin sinasabing iyo an "pinakaenot na unibersidad para sa mga babae sa bilog na Asya". Ini bantog man sa mga kurso niya sa sibika na nagtataong doon sa mga adal sa pag'aataman nin aki asin sa mga trabaho sosyal.

Bago an pagkagadan ni Joseph Smith, an Enot na Panguluhan naghimo nin haros gabos na mayor na mga desisyon asin nagpangenot sa Simbahan ni Kristo pareho sa natural asin espirutuwal na mga bagay. Kan Hunyo 1, 1841, si Sidney Rigdon pinag-ordinahan ni Joseph Smith bilang sarong “Propeta, Tagakita asin Tagapagpahayag”---na iyo an saro sa mga kaparehong eklesiyastikong mga titulo na kapot ni Smith. An Simbahan ni Jesukristo minamantine na bilang Enot na Tagapayo ni Smith, Rigdon dapat na iyo kuta na an natural na lider kan simbahan pagkatapos kan pagkagadan ni Smith. Sa arog kaining pagka-intende, An Simbahan ni Jesukristo aktibong kuminontra sa opinyon na an Korum nin Dose iyo an nagkaigwa nin karapatan na magpamayo kan simbahan. An posisyon kan An Simbahan ni Jesukristo iyo na si Rigdon iyo an dapat kuta nang pinagtugutan na magin kun ano an saiyang pinag-ako--- sarong “tagapagbantay” sa simbahan sagkod na tamang pamamaagi makapagdesisyon sa masunod na Presidente kan simbahan. An Simbahan ni Jesukristo minamantine na an mga pamamaagi na nagdesisyon na si Brigham Young iyo an magpangenot sa simbahan bilang sarong biolasyon kan dapat na mga pamamaagi kan simbahan.
An Mars Rover sarong behikulong de motor na magsadiri nang maglibotlibot sa ibabaw kan planetang Mars sa momentong ini maghugpa. An mga Rovers may bentahe kun kompara sa tagahugpa na pugal sa sarong lugar, ta ini pwedeng maglibot asin mag'isog sa mas mahiwas na teritoryo, asin pwede ining isubol sa mga lugar na pighunang may mga interesanteng narereparong bagay asin pwede man ining idirekta sa mga masaldang na lugar orog na kun mga bulan na winter; siring man, ini napadugang sa adal manongod sa paggamit asin pagkontrol kan mga hararayong behikulong robotiko.

Sa lawig kan pag-erok sa Oas, Polangui asin Naga nabilog ni Lisboa an Vocabulario na nakatalâ an labing sampulong ribong mga katagâ kan tataramon na Bikol o an sabi ni Maria Lilia Realubit nag-abot 10,495 na katagâ (Bikol-Español) sa 417 na pahina sa sukol nin papel na 22" x 33" asin igwa man 5,588 na katagâ sa seksyon Espanyol (Español-Bicol) sa 103 na pahina. Ini an ika-2ng edisyon kan taon 1865 na ipinagboot ni Francisco Gainza (1818-1879), Obispo kan Nueva Caceres. Ini pinaimprenta sa Establecimiento tipografico del Colegio de Santo Tomas, duman sa Manila.

Sa plebesito para sa pagigin syudad kan Bogo, na ginibo kan Hunyo 16, 2007, 97.82% kan mga botante nag'oyon na magin syudad ini. Ipinag-bantolin ni dating Representanteng si Clavel Asas-Matinez na kun siring ratipikado na an bagay na pagkasyudad kan banwaan.

An Mactan-Cebu International Airport (MCIA) sa Isla kan Mactan igwang regular asin direktang palayog pasiring sa Hong Kong (China), Singapore, Taipei (Taiwan), Busan (South Korea), Koror (Palau), Tokyo-Narita (Japan), Kota Kinabalu (Malaysia), Kuala Lumpur (Malaysia), Seoul-Incheon (South Korea), Shanghai (China), asin Doha (Qatar).

Si Miguel de Cervantes Saavedra (IPA: [miˈɣel ðe θerˈβantes saaˈβeðra] (29 nin Septyembre, 1547- 23 nin Abril, 1616) sarong nobelista, paratula buda paradula na Kastila. Si Cervantes saro sa pinakan importante asin mainpluwensya na tawo sa literatura buda iyo ini an pinakan eminente na pigura nin pagmumurak na kultural sa Espanya sa XVI na siglo. Su nobela niya na Don Quijote pigkokonsiderar na klasiko na base nin literaturang pansulnopan huli ta ini ay pirming na sa mga lista nin pinakan grande na nobela na nasurat sa gabos na tiyempo. An sinabing nobela natraducir sa mga 65 na tataramon, asin sige an pagimprenta nin mga bagong edisyon buda dae napupundo an paguurongan sobre sa librong ini despues nin siglong XVII. An obra niya pigkokonsiderar na saro sa pinakan importante sa literaturang unibersal. Pigaapud ini sa Espanyol na Príncipe de los Ingenios.

Si Manning sarong transgender na babae na, pakatapos kan siya masentensyahan, nagdeklara na mate niya pagkani'aki pa komo sarong tunay na babae asin gustong maapod na Chelsea, asin mawot mag'agi sa sarong hormone replacement therapy. Poon pagkani'aki totoo sagkod sa buhay niyang militar, siya binibisto sa pangaran na Bradley. Natanto siya kan mga doktor na may inaapod na gender identity disorder.
Sa ibóng an monumentong "Oragon" na nakaatubáng sa tulay nin Tabuk, pinapahilíng an duwang grupo. An sarong grupo mga Espanyol; an sarô nagmamansay sa harayô alagad nakatukaw, an duwang Espanyol an sarô kainí sarong misyonero may buklát na libro asín an kataid sarong soldados may espada. An kaaratúbang nindá iyó an mga taga-Naga, pinamoonán nin saróng Pamayo may hokbít nin minasbád, saróng babaeng nagtutukdô sa Pamayo asin kataid niya an saróng akì, nakatukaw man. Sa gilid asin tungod kan pamitisán kan Pamayo igwang sarong baul, simbolo kan yaman kan Kabikolan.

Si Charles-Édouard Jeanneret-Gris, na bantog sa bansag na Le Corbusier ( Oktobre 6, 1887 – Agosto 27, 1965), sarong Swiso-Pranses na arkitekto, paradesenyo, pintor, urban planner, parasurat, asin saro sa kagporoon kan inaapod na arkitekturang moderno. Siya namundag sa Switzerland asin nagin namamanwaan na Pranses kan 1930. An saiyang karera naglawig nin limang dekada, kun saen an saiyang mga pinagdesenyong mga edipisyo lakop sa Europa, Indya, asin sa Amerika.

An paghilono iyo an pagsangle kan sarong hayop kan kublit o patos kaini, o parte kan saiyang hawak, sa maninigong panahon o sa regular na termino kaini sa lawig kan saiyang buhay.

Hunyo 1 an ika-152 na aldaw kan taon (ika-153 sa mga ogdong taon) sa Gregoryanong kalendaryo. Igwang natatadang 213 na aldaw sagkod kan katapusan nin taon.

Si Feeney notado sa saiyang pagkamatikis na gayo mala ta nagrerenta sana sa sarong apartment, dai nagbakal nin sadiring awto o harong asin kun na'eroplano, nalunad sana siya sa economy-class.

Parati an magasin naglalaman nin mga artikulong kultural, mga kontribusyon manongod sa historya, mga rawitdawit, mga halipot na osipon na haros gabos nakasurat sa Bikol. An seksyon sa Ingles napapano sa baretang pulitikal asin sa mga presenteng pangyayari, mga artikulo sa turismo asin dapit sa agrikultura.

Pakatapos kan kapilya, naghelang siya sa walang mata asin padagos nang nawaran an walang matang ini nin paghiling. Sa Manila, dai siya nakakuang remedyo. Pagbalik niya sa Nueva Caceres, sa maigot na mawot maglakop asin magdakula an debosyon, nagpagibo siya nin simbahan na gibo-sa-gapo kasalida kan kapilya. An milagro ta biglang naomayan siya sa pagkabuta.

An bunga kaini matabilog, dakul mga buhok-buhok, an kolor mapula o granate (bihirang narangha o giyaw) kun hinog na, asin 3-6 sentimetro an pakadakula. Namumurangot ini sa sarong takogong na loyloy na pwede may tiripon na bunga nagbibilang 10-20. An laman kan bunga masilag-silag, malaputi o malarosa na an namit bakong gayo mahamis. sa kagat nakaagid sa laman kan lansones o litsiyas.
Kan Pebrero 14, 1835, haros sarong taon pagkatapos na maorganisa ang Halangkaw na Konseho sa Kirtland, an Korum nin Doseng Apostoles, “o espesyal na mga testigo sa pangaran ni Kristo sa bilog na kinaban” pinagpormada bilang sarong “Nagbibiyaheng Tagapagpamahalang Halangkaw na Konseho” (LDS D&T 107:23-33; RLDS Historiya kan Simbahan 1.18, p. 503). Ining konseho konsistido nin doseng mga tawo, pinagpangapudan asin pinag-ordinahan sa paagi kan Tolong Testigo kan Libro ni Mormon sa opisina kan Apostol, asin pinagngaran na magpangataman kan misyonaryong trabaho nin Simbahan—na boot sabihon na an saindang tagapagpamahalang puwesto yaon sa luwas kan mga Istake nin Sion. Si Thomas B. Marsh pinagpalaen bilang iyo an saindang presidente. Sa kagawian, habang pareho ining grupo asin an Halangkaw na Konseho nin Sion na mga Tagapagpamahalang Halangkaw na mga Konseho, an saindang hurisdiksyon pinagbaranga na an saro bilang “nagtitindog” na mga ministro sa mga Istaka nin Sion, asin an saro bilang “nagbibiyahe” sa luwas kan mga Istaka. Sa pagpoon, an Korum nin Dose iyo an tagapagsunod sa Halangkaw na Konseho nin Sion; halimbawa, kan 1838, kunsoarin nagkaigwa nin bakante sa korum, an Nagtitindog na Tagapagpamahalang Halangkaw na Konseho sa Far West iyo ang nagpano sa mga bakante.

Siya dati sarong trahabador sa pabrika nin tela asin nobatong para'parakyut. Kan tinunaw na an grupo kan mga kosmonaut na babae, siya nagin sarong prominenteng kaapil sa Partido Komunista kan Unyon Sobyet, na nagkapot nin iba-ibang pwesto pulitikal. Kan luminagpak na an Unyon Sobyet nagretiro na siya sa pulitika pero nagdanay siyang sarong heroe sa mata kan mga Ruso.

Si Antoine de Saint-Exupéry (Hunyo 29, 1900 – Hulyo 31, 1944) sarong Pranses na parasurat asin abyador. Siya mas naroromdoman kan saiyang sinurat na novella, The Little Prince (An Sadit na Prinsipe) asin kan saiyang mga libro manongod kan mga adbentura niya bilang abyador, kabali diyan an istoryang Night Flight (Paglayog na Banggi) asin an Wind, Sand and Stars (Duros, Baybay asin mga Bitoon)

Alagad sa pwersa naman kan Ley Republika Nu. 5412, petsado Hulyo 8, 1968, na an nag'ama iyo si Kongresista James L. Chiongbian, an munisipyo kan General Santos ginibo nang sarong syudad. Nainaguraran ini sa saiyang pagka-syudad kan Septyembre 5 parehong taon. Si Antonio C. Acharon an pinaka'enot na alkalde nagtukaw sa bagong syudad. Kan 1988, duwang polong taon naka-agi, an syudad ipigdeklara na bilang urbanisado nanggad na syudad (highly urbanized city).

An presenteng nasyunal na koponan na may bansag na "Team Pilipinas" (Koponan Filipinas) dating pigpadrinohan kan Korporasyon nin San Miguel, an Philippine Long Distance Telephone Company, an Asosasyon nin Basketbol kan Filipinas, asin an Liga nin Basketbol kan Filipinas. Ngunyan, midbid an koponan bilang Smart Gilas Pilipinas na pinapadrinohan kan Smart Communications asin an coach kaini iyo si Chot Reyes.
Si Prinsipe Sultan bin Abdul-Aziz Al Saud "Sultan Al-Khair" (Plantilya:Lang-ar) (1924 Enero 5, 1928 – Oktobre 21, 2011) iyo an Prinsipeng tagamana kan Saudi Arabia. Siya nagsirbe bilang First Deputy Prime Minister asin Minisrtro nin Depensa saka kan Aviation.Saro siya sa sinasabing Pitong Sudairi. Si Sultan iyo an enot sa pagmana sa trono.

Si Lehlohonolo Benedict Ledwaba (namundag Hulyo 27, 1971 sa Soweto, South Africa) sarong propesyonal na boksingero asin siya an kampeon sa super bantamweightt na dibisyon. Siya binabansagan na "Mga Kamot na Gapo".

An mga pisog na hinalean nang kunab, pwede man labo'nan, sanlagon o pritoson. Ngane magnamit, winiwirikan gasiprot na asin. Garo mansana ini mani o pisog-langka na pwedeng pagsinga'singaon. Sa sarong bunga, pwedeng makakua nin dai mababa sa 40 pisog.

Siring man an mga Kastila naggagayak nang magharale sa Nueva Cacxeres ta tarakot na. An ribok sa Daet asin an makahandal na bareta na nagdadangadang na an hokbo ni Hen. Vicente Lukban haleng Tayabas nagtolod na sainda na magdakit sa Iloilo, na iyo an pigplano kan mga Kastila na gibohon bagong kabesera kun mahulog an Manila sa kamot kan mga Amerikano ta kan taon na idto, nagdeklara nang giyera an mga Amerikano sa Espanya.

Momentong ibinalik an mga armas sainda, an Gwardya Sibil, kan bangging 18 Septyembre, 1898 nagbongkaras na, binadil si Kapitan Francisco Andrew kadamay an agom asin an duwang aking babae. Tapos an nagdaralagan na maagap kuta na apat na boluntaryong Kastila, sainda man binaradil asin duwa lang nakaligtas. Pinaluwas ninda an mga preso asin inarmasan. Sunod sunod na an pan-atake ninda sa mga estasyon kan mga armadong kastila arog kan sa Tabuco.

Maray magsurat sa Bikol asin Kastila man, binikol niya an Noli Me Tangere, El Filibusterismo asin Mi Ultimo Adios, gabos mga tokda' ni Jose Rizal. Apisyon an magsurat, siya nagtokda' man nin mga rawitdawit, mga drama, asin mga plusa.

Si Norodom Sihanouk (Khmer, នរោត្តម សីហនុ; Oktobre 31, 1922 - Oktobre 15, 2012) iyo an hade kan Cambodia]] poon 1941 abot 1955, asin man kan 1993 sundo 2004. Aki siya kan mag'agom na si Norodom Suramarit asin an Reynang Sisowath Kossamak.Sinasabing si Sihanouk kanigoan an kinaptan na katongdan mala ta an Guinness Book of World Records nakataram na siya an pulitikong dakulon natukawan na pwesto.

An Conde Nast Traveler Magazine na nakabase sa United Kingdom pinagdoonan na gayo na an Cebu iyo an ikapito sa pinakamarhay na destinasyon igdi sa Indian Ocean-Asia Region kan taon 2007, an ikawalo kan taon 2005, asin an ikapito kan 2004.

An El Nido sarong primera klase na banwaan sa provincia kan Palawan sa Republika kan Filipinas. Segun sa sensus kan 2011, igwa nin 36,191 katawo na nageerok digdi.
An Korum nin Dose na orihinal na pinag-ordinahan na magin nagbibiyaheng mga ministro, asin pinagdelegaran nin kapamayuhan sa panluwasang mga lugar kan mundo na kun saen mayo pang mga “istaka” --- lokal na mga kongregasyon---na pinag-establisa. Sa paagi nin kapahayagan, an Dose, bilang sarong kahawakan, igwa nin awtoridad na kapantay kan sa Enot na Panguluhan, sa Tagapagpamahalang Halangkaw na Konseho, asin kan Korum nin Sitenta. (LDS D&T 107:24). Kaya lang, an “doseng apostoles mayo nin karapatan na magpaduman sa Sion o sa arinman na mga istaka kaini na kun saen igwa nin sarong regular na halangkaw na konsehong pinag-establisa, tanganing pamahalaan an anuman na mga bagay mapapanungod kaini” (Minutes of a Grand High Council, 2 May 1835, in Patriarchal Blessing Book, p. 2, Church Archives).

Si Dr. Maria Lilia Fuentebella Realubit (Oktobre 22, 1930 - Agosto 17, 2017) sarong kagubay na Bikolanang parasurat, retiradong propesor kan Kolehiyo nin Edukasyon kan Unibersidad kan Pilipinas asin resipyente kan Masirang na Bituon kan Kabikolan (Lifetime Achievement Award) sa inot na Premio Tomas Arejola para sa Literaturang Bikolnon kan 2004. Siya an kagmuknâ kan Kabulig Bikol asin Bikol Heritage Society, Inc.

An Malta may hiwas na sobra sa 300 km² asin kunsiring ini na an pinakasadit alagad pinakadusok sa populasyon sa bilog na kinaban. An kabesera niya iyo an Valleta, asin an pinakadakulang banwaan iyo an Birkirkara. An mayor na isla binibilog nin dakul na saradit na mga banwaan na, kun bibiriyoon, iyo na an inapod nindang Dakulang Urbanisadong Sona (Larger Urban Zone, LUZ) na may populasyon na 368,250 katawo. An bilang na ini nagkukumponer na kan mayoriya kan populasyon kan bilog na nasyon (susog sa, Eurostat). An nasyon na ini may duwang opisyal na tataramon, an Maltes asin an Ingles; alagad an enot iyo an konsideradong lenggwahe nasyunal.

Kan Disyembre 18, 1833, si Smith nagmukna kan opisina nin “Patriarka kan Simbahan” asin pinag-ordina an saiyang ama, Joseph, Sr., na iyo an magpano sa lugar. An “An Pagpapamahalang Patriarka”, siring sa an opisina iyo na an nangyaring pinag-apod, paminsan iyo na an nagpapangenot sa mga miting kan simbahan asin pinagsustine sa kumperensiya kan simbahan enot sa gabos na ibang mga opisyales kan simbahan.

An Sugpon sarong ikalimang klaseng banwaan kan provinsya nin Ilocos Sur, Filipinas. Susog sa senso kan 2007, igwang 3,936 katawo na nageerok digdi.

Si Manuel "Manny" Bamba Villar, Jr. (namundag, Desyembre 13, 1949) sarong Filipinong negosyante asin pulitiko. Siya ngonyan sarong senador nin Filipinas, asin pamayo kan Partido Nacionalista.

An Bato sarong ikaapat na klaseng banwaan sa probinsya kan Camarines Sur, Filipinas. Segun sa sensus kan 2010, igwang 48,306 katawo na nag-eerok digdi.

Igwang mga mais na natural saradit sana, dai nadakula asin an taksal kaini an sinasalak na pamberdura sa tsapsoy asin iba pang mga luto. An kunod o mga tipasi kaini durukot sa palibot kan taksal asin rulumbod pang maray, asin tuyo nganeng ibiniberdura na lombod pa nanggad ini.
Igwa ining sukol na 520.00 kilometro kwadrado na kadagaan asin namumugtak sa inot na distrito. Sosog sa sensus kan 2010, igwa ining 96,921 katawo. An designadong zip code kaini iyo 6112.

Sa panahon nin pagkagadan ni Joseph Smith, sinda Rigdon, Young, asin an kadakol pang iba na mga lider kan simbahan yaraon sa luwas kan estado na may mga misyon ebangheliko para sa simbahan. Rigdon nagbalik sa Nauvoo enot (Agosto 3) asin kan sunod na aldaw nagbalangibog sa sarong publikong miting na siya nakapagresibe nin sarong kapahayagan na nagngangaran saiya bilang “Tagapagbantay kan Simbahan.” Si President William Marks nag-apod para sa sarong kumperensiya kan Agosto 8 tanganing magdesisyon sa isyu. Kan si Brigham Young nakadangog mapanungod sa pagkagadan ni Joseph Smith habang nagsisirbe sa sarong misyon sa Boston, an saiyang enot na reaksyon iyo an paghapot sa saiyang sadire “kumbaya pinagdara ni Joseph an mga susi nin kahadean kaiba niya gikan sa kinaban,” pero siya tuloy nakapagmate nin asegurasyon na an mga “susi nin kahadean” nagwalat sa simbahan (MHBY-1, 171).

Si Salonga namundag sa Pasig sa katiosan kan Hunyo 22, 1920 asin an ama niya iyo an sarong Presbetirong pastor, si Esteban Salonga asin an saiyang ina si Bernardita Reyes, sarong paratinda sa saod. Siya an pinakangohod sa magturugang na limang anas lalaki. Si Salonga masabing nagpaadal haros sa sadiri niya ta siya nagtrabaho bilang proofreader sa imprentahan na rogaring kan tugang niyang matua, si Isaias. Kan senior niyang taon komo estudyante sa College of Law kan Unibersidad kan Pilipinas nagbutas siya sa trabaho ngane makaadal na husto sa pag'andam sa saiyang eksamen sa bar. Alagad, naoktaba an pag'eksamen niya ta nagputok an Ikaduwang Gerang Pankinaban. Nakua niya an bar exam kan 1944 kadungan si Jose Diokno asin pareho sinda nangenotan ta nakamit ninda an gradong point average na 95.3%. Nakua niya an Masters of Law degree sa Harvard Law School kan 1948 asin an Doctor of Law degree sa Yale Law School kan 1949.

An tinanom na rambutan nagbubunga magkaduwang beses sa sangtaon, saro sa autumn asin kaamayan kan imbyerno o kahurihan kan tigbururakan asin kaamayan kan tig-init. An bunga dapat pahinogon sa tinanom mismo, dangan gunoon sa laog nin apat abot pitong semanang periodo. An preskong prutas madaling mapusi' asin may halipot na panahon nin pagsaray. An sarong tinanom pwede magbunga nin 5,000-6,000 na prutas (60-70 kilogramo). Produksyon napoon sa 1.2 tonelada lambang ektarya sa mga hubin na pataoman asin pwede umabot 200 tonelada kada erktarya kun mga gurang na an mga tinanom. Sa Hawaii 24 kan 38 pigkultibar na ektarya nagprodusir nin 120 toneladang prutas kan taon 1997. An gusi pwede maglangkaw pa sa mas pakarhay na pagmanehar kan patanoman, kaiba na an mas maray na polinisasyon asin sa pagtanom nin mga maray-mag'aning mga cultivars.
Sa Mikkelson kan Snopes.com sinasabing bako sanang pagpahimutik kan mga bakong totoo asin tunay kundi natipon sindang mga ebidensya sa pagtaong katibayan suporta sa pagpahayag kan sityo ninda na an sarong bagay bako man talagang totoo. Kun masakit man talagang madukayan an katotohanan kan mga bagay, an sityo sasabihon na lang na dai maisihan talaga kun ano an tunay kan istorya, sa siring na paliwanag, "dai madeterminaran", o "daing susogan".

Sinasabi na an kantang ini may relihiyosong tema asin ipinapahiling an pagpadangat kan mga Bikolano ki Inang Santa Maria siring sa nababasa sa ultimong parapo na bihira nang ikanta.

Si Rigdon nagsayuma sa sarong kahagadan na simbagon si Young, pinaghagad niya ki Phelps tanganing iyo ang magtaram para saiya. Kaya lang si Phelps nagtaram na pabor sa pinaghaya ni Young. Ang naka-asembliyang mga miyembro kan simbahan tulos nagboroto kun iyo baya o dae na akseptaron an Dose bilang iyo ang bag-ong mga lideres kan simbahan. An mayoriya nagboto pabor sa Dose. Idtong nagkontra na magboto laban ki Young gabos sa bandang huring na-ekskomunikado gikan sa simbahan nin Nauvoo.

An Labrador sarong ikaapat na klaseng banwaan sa provincia kan Pangasinan, Filipinas. Segun sa sensus kan 2007, igwang 20,508 katawo na nag-eerok digdi.

An Sultan sarong titulo sa islam na boot sabihon dati sa Arabong lenggwahe, "kusog", "otoridad", "pagsasakop", ini guminikan sa katagang masdar سلطة sulṭah na boot sabihon "otoridad" o "kapangyarihan". Ini naghaloy pigngangaran na sa magkapirang mga Muslim na kagsakop na naghihinako' nin lubos na kapangyarihan na mayong sinasarigan na mas nakakalangkaw pa sainda, dawa dai man sinasadiri an poderes nin sarong califa, o ini tinotomoy man an sarong gobernante na makapangyarihan sa laog nin sarong califa.

An Lingig sarong ikatolong klaseng banwaan kan probinsya nin Surigao del Sur, Filipinas. Susog sa senso kan 2007, igwang 23,714 katawo na nageerok igdi.

Nagretiro siya sa aktibong serbisyo kan Hunyo 4, 1980 asin nagadan sa edad na 71 sa aktong gayo na nagmimisa sa Seminario ni San Vicente. Ilinubong siya sa Assumpta Park kan Daughters of Charity Provincial House sa Paranaque, Metro Manila.

Kan 1860, binuksan kan Cebu an saiyang puerto sa mga negosyong dayuhan. An enot na imprentahan ("Imprenta de Escondrillas y Cia") natogdas kan 1873. Kan 1880, sarong eskwelahan minukna, an Colegio de la Inmaculada Concepcion. An enot na peryodiko El Boletin de Cebu nagpoon magpalagda' kan 1886.

Igwa ining sukol nin 161.56 kilometro kwadrado kadagaan asin namumugtak sa unang distrito. Sosog sa sensus kan 2010, igwa ining 31,467 katawo. An designadong zip code kaini iyo 7021.

Sa saiyang mga obra maestra, saro diyan iyo an Old Residence sa Munich asin an monumentong pantyong ni Emperador Luis IV, sa Munich Frauenkirche. An mayor niyang obra, an simbahan nin Minim ginaba kan taon 1902.
Kaamayi kan Pebrero 2011 an gobyerno ni Gaddafi nag'atubang sa makuring protesta pulitikal na sinundan kan mga demonstrasyon sa Tunisya, Ehipto asin sa iba pang rona kan Arabo. Si mga protesta naghuros sa sarong bakong subasubang gera sibil. Si Gaddafi nagsumpa' na "magagadan siya sarong martir" kun kaipohan sa saiyang pakikilaban sa mga rebelde asin sa ibang mga pwersa hale sa luwas, manta na nagdeklara siya na an mga tumang sa gobyerno niya maninigo lamang magadan. Alagad, maski ano pa, an rebelyon naglakop sa kahiwasan kan Libyang subangan kun saen naagawan na siya nin kontrol, asin sa ibang kabtang pa kan solnopan.

Siya namundag sa Salalah, Oman. Nakapangagom siya sa sarong nagngangaran Kamila bint Tariq Al- Sa'id alagad dai nagkaaki. Diborsyado na siya igdi.

An ligbos (Agaricus bisporus) iyo an malumhok na garo payong-payong na tinanom na nabutwa asin parati dukot sa mga naglalapang kahoy. Ini sarong klaseng fungus mansana asin an kinukultibar kaini iyo idtong mapuputing ligbos hitsura garo "payong" o garo butones na may togod o paklang. Sa irarom kaining payong-payong garo may mga hasang-hasang. Sinasabing an mga "hasang" kaini napalakop nin mga spore sa palibot na orog napadakul kaining ligbos. Totoo, bako man gabos na ligbos siring an hitsura ta an sinasabing "kurakding" garo rulukot na mga talinga nin kino asin kayumanggihon an kolor asin mayong togod, an iba man maski maputi garo "plato" hitsura na igwang togod (paklang).

An One World Trade Center (inaapod man, 1 World Trade Center o 1 WTC, dati popular sa apod na Freedom Tower) iyo an pinakasentro sa mga edipisyo naka'ripondipon sa inapod na bagong World Trade Center complex namomogtak sa Lower Manhattan kan siyudad nin Nweba York asin ini na an pinakahalangkaw na edipisyo sa Estados Unidos asin sa Hemispirong Solnopan sa taas na 1,776 na pye. An 104-soson na naglalanyog na edipisyo nakatindog sa norte-solnopan na parte kan 6.5 ektaryang hiwas kan su dating lugar natotogdokan kan si orihinal na 6 World Trade Center. An edipisyo kadolon sa solnopan kan West Street, sa amnayan kan Vessey Street, sa habagatan kan Fulton Street asin sa subangan kan Washington Street. An pagtogdok kan pundasyon, mga pamitisan, asin mga karabuhaton sa irarom kan daga pino'nan kan Abril 27, 2006. Kan Marso 30, 2009, an Port Authority kan Nweba York asin New Jersey pinagboot na an edipisyo opisyalmente aaporon na One World Trade Center imbes kan popular na arapodan na Freedom Tower (Torre nin Katalingkasan).

Saro sa mga bantog na propwestong ley ni Bichara iyo an House Bill 2355 na mawot halion an "lehitimo" asin "ilehitimo" sa Family Code kan Filipinas tanganing maprotehiran an kaakian bilang pantay asin mayo nin pagkakaiba o diskriminasyon.
An ayam (Canis lupus familiaris) sarong klase kan inaapod na canine, na sarong klaseng mammal sa orden kan Carnivora. An terminong ini sinasakop an gabos na hayop na mga layas (feral) asin idtong mga pina-garo' (domestikado) alagad dai sakop igdi an mga inaapod na canids arog kan mga lobo. An ayam saro sa kadakul na hayop na inaataman kan tawo sa lawig nin panahon. Nagin kontrobersyal an ayam ta manta ini pinapadangat na ataman kan tawo, ginigibo man kakanon (somsoman) asin uso an kinaugalean na ini sa magkapirang kultura, bagay na kinkontra kan mga aktibistang grupo na may pagmakulog sa mga kahayopan, na an saindang pananaw an mga ini dapat tratohon nin maboot asin dai pagringisan.

Sa ginibong Rimpos: art-literature Exhibition kan Salingoy Art Group, katampad kan mga obrang kurit ni Lea Uvas an saiyang mga rawitdawit. An aktibidad ginibo sa Naga City Art Gallery sa Jesse M. Robredo Coliseum poon Mayo 4 sagkod 18, kan 2013. Nagpaluwas nin sarong libro na pinakarhay ni Eilyn Nidea laman an haralìpot na saysay dapit sa mga parakurit asin parasurat na kaayon sa aktibidad siring man an mga ladawan asin mga panurat na ipinahiling sa eksibit. kan 2016 enot man na nagluwas an saiyang chapbook na may titulong "Gapo" mga rawitdawit sa Bikol Sentral asin Bikol Rinconada. Nagluwas man sa parehong taon an saiyang rawitdawit na igwang dakitaramon sa Filipino sa Ani 39 kan Cultural Center of the Philippines CCP. Nakabali man an saiyang rawitdawit sa Girok: Erotika, an pinaka enot na antolohiya nin mga Erotikang Bikol na pinublikar kan Kabulig Bikol ngonian na 2017.

Igwa ining sukol na 429.40 kilometro kwadrado na kadagaan asin namumugtak sa inot na distrito. Sosog sa sensus kan 2010, igwa ining 33,729 katawo. An designadong zip code kaini iyo 9615.

Si Felix Plazo huli sa saiyang halangkaw na kakayahan asin adal ginibong juez de paz kan Tigaon, Camarines Sur kan mga Amerikano kan Enero 14, 1908. Sinanlean niya si Jose N. Clemente.

An sawa nakakaagid na gayo sa sarong klaseng halas na nampoporopot man, an inaapod na python (Ingles) o piton (Espanyol) ta pareho burikbutikon o may koro-kambayang kolor sa kublit alagad an sawa inoolpot an ogbon mayo na patos sa tibulaka alagad an piton nag'oogbon paagi nin pagsugok. Igdi sa Filipinas pareho sinda inaapod na sawa. Saro pa, an duwang hayop ini dai nagsasaralak sa estaran sa sarong lugar asin kun siring man, na bihira man ngane, laen nanggad an lugar asin harayo sa ineestaran kan saro.

Popular na dayuhon an Donsol huli sa mga butanding na mahihiling sa kadagatan kaini. Huli kaiyan, pigbansagan an banwaan na "Whale Shark Capital of the World".

Siya asin an saiyang ina napurot kan bapor na RMS Carpathia saka sinda dinara sa Nweba York kan 18 Abril. An saiyang ama natodas asin kun an bangkay niya nakua man, dai na nabisto.
Guminana siya nin Theatre World Award asin Golden Globe maski ngane masabing dai naghaloy an saiyang karera sa pelikula. An mga mayor niyang papel natala sa mga pelikulang The Girl Can't Help It (1956), The Wayward Bus (1957), asin Too Hot to Handle (1960). Siya an pinakaenot na Amerikanang aktres na nagpapel huba, sa pelikulang Promises! Promises! (1963). Kinua niya an saiyang pangaran sa pelikula sa saiyang agom na si Paul Mansfield. Kan Hunyo 28, 1967, si Jayne Mansfield nagadan sa sarong aksidente sa auto sa edad na 34, kadamay sa pagkagadan an saiyang drayber asin abogado na si Sam Brody kan ini buminudal sa likod nin sarong trak.

Si Otto Lederer (17 Abril 1886 - 3 Septyembre 1965) sarong dugong-Tsekong Amerikano na aktor sa pelikula. Nagpapel siya sa 120 pelikula poon 1912 hanggan 1933.

Baybayon na Bikol o Coastal Bikol - kabali an mga tataramon na Isarog Agta, Mt. Iraya Agta asin Bikol Sentral na kabali an diyalektong Viracnon sa Catanduanes

Kan buminongkaras an rebolusyon, taon 1896, nag-ayon siya sa rebolusyonaryong gobyerno ni Hen. Emilio Aguinaldo, na kaiba an sangribong ka-andorog. Nagkaag siya nin pandayan sa Cavite kun saen naggigibo nin mga armas asin naghihirahay man kan mga naraot na badil.

An pinadale sanang talabon iyo an isina'long na tamong sa sarong tokon na pwedeng higdaan kan tawo. Ini parati kun an dinadara may helang o lugadan na dai na kayang maglakaw sa sadiri.

An mais (haleng Espanyol, maiz) sarong tipasian na tinanom na haloy nang pig'ataman kan mga tinubo sa Mesoamerika. An paklang kaini may mga bunga na pano sa pisog asin ginigibong gawgaw o armidol.

An Vintar sarong ikatolong klaseng banwaan sa provincia kan Ilocos Norte, Filipinas. Segun sa sensus kan 2007, igwang ??? katawo na nag-eerok digdi.

Sabi kan aki niyang si Florencia, siya aktibo sa mga aktibidades sa banwaan asin hilig magtokdo' sa mga aki asin sa mga gurang pa ngane na gustong makanood. Madonong asin maki-amigohon, siya midbid kan mga prominenteng tawo sa Magarao saka sa Naga.

An Dagupan sarong primera na klase syudad na namumugtak sa probinsya nin Pangasinan, Filipinas. Igwa ining sukol na 37.23 kilometro kwadrado na kadagaan asin namumugtak sa ika-apat na distrito. Sosog sa sensus kan 2010, igwa ining 163,676 katawo. An designadong zip code kaini iyo 2700.

Napapalibotan an banwaan kan Barcelona sa norte, Dagat Filipinas sa subangan, Santa Magdalena sa sur, Irosin sa sulnopan, asin Casiguran sagkod Juban sa amihanan.

An Internet rinaranggo an mga websityo batay sa katiponan nin minilyon na paragamit kan global system, asin kan mga kompyuter na mga networks, direktang pagsukol kan Internet protocol suite sa web ginuno sa data nin rinibong websityo asin an pagmaan kan mga nagsusurod kasangkapan kaini sa kahiwasan kan mga websityong pampubliko.

Igwa ining sukol na 224.20 kilometro kwadrado na kadagaan asin namumugtak sa ikaduwang distrito. Sosog sa sensus kan 2010, igwa ining 14,303 katawo. An designadong zip code kaini iyo 6414.
Linalaoman na sa taon 2014 mapopo'nan magamit an edipisyo asin sa 2016 entero nang nag'ooperar an kahiwasan kan sityo kan complex. An One World Trade Center Complex yaon sa pagkapot kan Silverstein Properties na arkilado nin 99 na taon an nasabing pagrorogaring kan siyudad nin Nweba York.

Sa Libya, asin maski sa ibang mga Arabong nasyon, an maglaog sa militar iyo sana man an karera asin paagi na an sarong tios sumakat sa pwesto, magkaigwa nin marhay na mga oportunidad ekonomiko asin gumantad an ranggo sa sosyedad. Para ki Gaddafi asin kan saiyang mga kairibang opisyal sa militar, an klase kan nasyonalismo ni Nasser nakaka'agyat na gayo asin an karera militar sarong rebolusyonaryong bokasyon.

An Roxas sarong primera klaseng banwaan sa provincia kan Palawan sa Republika kan Filipinas. Segun sa sensus kan 2007, igwa nin ??? katawo na nageerok digdi.

Sarong malodok na presentasyon igdi iyo an pagsusog kan ginikanan kan debosyon hale sa San Martin del Castañar, Salamanca, Espanya. Sa paagi nin Diorama, pinadadalan an agi-agi kan pagpoon kan debosyon asin kun paano nadukayan ni Simon Vela an imahen na iyo an orihinal na rebulto ni Nuestra Señora de Peñafrancia asta an debosyon ki Ina duminakula sa lugar na idto sa Espanya asin kun pa'no nakadakit sa Filipinas.

An minasunod iyo an nakuang puntos kan lambang delegasyon: Naga (303.25), Legazpi (292), Catanduanes (167.5), probinsya nin Masbate (90.75), probinsya nin Sorsogon (91), Iriga (83.25), syudad nin Masbate (79), Tabaco (74.25), Ligao (58) asin Sorsogon (34).

An bagyo (gikan sa Sanskrito: वायु [vāyu]) sarong sistema nin klima na igwa nin sirkulasyon, nagdadalagan sa paagi kan init na ipinaluwas pag suminakat an mayumong duros.

An rambutan (Nephelium lappaceum) sarong kasyahan na magkahoy na tinanom tropikal na sakop sa pamilyang Sapindaceae. Rambutan man an apod kan bunga kaini. Tubo ining tal sa Indonesya,

Igwa ining sukol na 81.72 kilometro kwadrado na kadagaan asin namumugtak sa inot na distrito. Sosog sa sensus kan 2010, igwa ining 16,155 katawo. An designadong zip code kaini iyo 7211.

Siya nagklase sa Akademya Pandagat kan Etajima (Hiroshima) kan 1901 asin nagtapos kan 1904. Kan 1905, durante kan gera ruso-hapon siya nakadamay ta direkta siyang yaon sa sagupaan kan Tsushima laban sa Flota Baltika kan Ruso. Igdi sa sagupaan na ini, naputolan siyang duwang moro. Bago kaini, siya natoka sa iba-ibang bapor sa Dagat Pasipiko.

Ini garo mansana naglàbon pero imbes na tubig, gutâ kan niyog an ginagamit. Pina-pakalâkagà sa gutâ sagkod na maglomoy. Kinakaagan dikit na asin ngani magtaong dagdag na namit. Darakulà sana an giris kan linsa o rimas.Kun luto na, magboot an makakan kun gusto nyang pahamisan nin asukar o tsokolate.

An Bikolana sarong magasin (Septyembre 1978 - 1979?) na pagsasadiri ni Monico Imperial, Sr. na pinupublikar kaidto sa Syudad nin Naga. Ini nakasurat sa lenggwaheng Bikol asin Ingles, asin may opisina sa nu. 43 Dayangdang St., Syudad nin Naga, Filipinas.

Igwa ining sukol na 282.61 kilometro kwadrado na kadagaan asin namumugtak sa ikaduwang distrito. Sosog sa sensus kan 2010, igwa ining 36,539 katawo. An designadong zip code kaini iyo 6423.
An barangay Siembre iyo an saro sa 8 barangay kan Bombon, Camarines Sur. Ini nasa inutan parte kan Bombon na haros harani na sa barangay Carolina kan Syudad nin Naga.

An pagkolekta nin mga sugok, orog na kan mga layas na gamgam, sarong lingaan kan mga kaamayan kan ika-20ng Siglo alagad an lingaan na ini pigpawaraan nang saysay ta nagtataong peligro sa padagos na pagdakul kan mga gamgam na layas na namemeligrong mapuho.

An syudad na ini natatakod sa Mandaue City sa kadagaan kan Cebu paagi kan tulay na Mactan-Mandaue Bridge asin kan Marcelo Fernan Bridge. An Mactan-Cebu International Airport, an sunod na pinakasibot na Palayugan kan Filipinas, namumugtak igdi sa syudad kan Lapu-lapu.

Huli sa klima asin sa bugtak kan daga, nababagay an pag'ataman nin mga manok, orig asin baka. Sa agri-livestock na produksyon nag'abot man na 80 ektarya o 0.27% kan total na kadagaan an napanongod sa pag-ataman nin siring na mga hayop.

Si Sir Nicholas Winton (namundag Nicholas George Wertheim; Mayo 19, 1909 - Hulyo 1, 2015) sarong Briton na humanitaryo na naghimo kan lagdoan asin sunod-sunod na pagpadulag kan mga kaakian, kadaklan kaini mga Hudyo, hale sa Tsekoslobakya ngane dai mahulog sa kamot kan mga Nazi kan an Ikaduwang Gerang Pankinaban nagdadangadang na. An hiron na ini naapod na kindertransport sa aleman na boot sabihon an pagtransportar kan mga kaakian. Si Winton naghanap mga harong na maeerokan ninda asin naghingoa siya na magin ligtas an saindang byahe pasiring Britanya.

An Kagalanggalang na Padre y Don Leonardo Zamora Legaspi, O.P., O.A.S., S.T.D., LL.d., D.Litt., Ed.D., M.A., S.Th.L., B.Ed., Bs.M.E., A.B., ( namundag, (Nobyembre 25, 1935 - Agosto 8, 2014 ) iyo an nagin ikatolong Arsobispo Emeritus kan Katoliko Romanong Arkidiosesis nin Caceres (1983-2012). Siya nagin man Presidente kan Catholic Bishop's Conference of the Philippines asin siya an nanombrahan na pinakaenot na Filipinong Rektor kan Pontifical asin Royal University kan Santo Tomas kan taon 1970. Kan Septyembre 8, 2012 nagretiro siya sa saiyang katongdan bilang Arsobispo kan Arsobispado nin Caceres asin an Santo Papa Benedicto XVI, sa pagkuang kasangle niya, nagnombra ki Obispo Rolando J. Tria Tirona, O.C.D, D.D. komo Arsobispo kan Caceres.

Kunsoarin na an Halangkaw na Konseho nin Sion pinagtunaw pagkatapos na an simbahan pinagpahale gikan sa Missouri, an pamayong-opisina kan simbahan pinagbalyo sa Nauvoo, Illinois. Duman, si Joseph Smith nagporma nin bag-ong Tagapagpamahalang Halangkaw na Konseho, na pinapangenotan ni William Marks, na iyo an nagpamahala sa Halangkaw na mga Konseho kan nasa luwas na mga istaka, na yaon sa direksyon kan Enot na Panguluhan.

Dati man siyang naging trainor sa High School sa RNAFS para sa man ibaibang klase nin pagsurat: news writing, editorial, sports news writing asin iba pa.

An saiyang rawitdawit na Kauntokan Giraray napublikar sa librong Sagurong: 100 na Kontemporanyong Rawitdawit sa Manlain-lain na Tataramon Bikol (DLSU, 2011). Mababasa man an mga panurat niya sa National Magazine, asin Focus asin A Journal of Bikol Writing.
Nagpoon an saiyang karera politikal kan magin alkalde kan Syudad nin Ligao poon 1986 sagkod 1992. Nagtukaw siya nin sarong termino sa Kamara de Representantes kan Filipinas kan 1992, asin naelihir bilang gobernador kan Albay kan 1995, 1998 asin 2001.

Dawa ngani nagin nang maipo an kalesa, mahihiling pa ini sa magkapirang lugar, sa Vigan asin sa Laoag na an mga hitsura arog pa kan lumang desensyo panahon nin Kastila. Sa Intramuros asin Binondo kan Manila medyo dakuldakul pa man an nagbabaraybasay. Siring man sa syudad kan Iligan, an kalesa may mga samno pa na pwedeng arkilahon sa pagpasyar. Sa syudad kan Naga, igdi sa Bicol, an kalesa makukua na sana sa banwaan kan Camaligan na mayo na ngane 20 an bilang asin an ruta pasiring sa kanto kan barangay Abella asin barangay Igualdad. An pakagibo kaini simple na sana alagad dakul pa man an pasahero ta sobra kabarato an plete, dos pesos kada byahe. Dai na tinutugotan na maglaog an kalesa sa mismong sentro bakong arog kan panahon na igwa pang mga kalesa sa barangay Dayangdang, barangay Tinago asin sa barangay kan Sabang.

Nangyari igwang sarong Rajah sa Isla kan Mactan, si Lapu-lapu, na kaiwal ni Rajah Humabon asin gustong ipahiling igdi sa huri ni Magellan na kaya niyang supilon ini. Kan Abril 27, susog ki Antonio Pigafetta, sarong parasurat na kaiba ni Magellan duman sa bapor, nag-osipon na sinakyada ninda an lugar ni Lapu-lapu. Alagad, sinabat sinda kan kadakul-kadul na tauhan ni Lapu-lapu duman sa baybayon asin si Magellan nagadan sa laban. Dai na nabawi an hawak niya maski ano pang paki-ulay sa tribu ni Lapu-lapu. Si Juan Sebastian Elcano, pamayong ika-duwa niya, iyo na sana an nagmando sa pagpule kan grupo pabalik sa Espanya, bagay na iyo logod siya an nakalibot sa kabilogan kan kinaban.

Igwa ining sukol na 19.27 kilometro kwadrado na kadagaan asin namumugtak sa inot na distrito. Sosog sa sensus kan 2010, igwa ining 4,058 katawo. An designadong zip code kaini iyo 8424.

Si Alberet Einstein (sinasayod, /ˈælbərt ˈaɪnstaɪn/; German: [ˈalbɐt ˈaɪ̯nʃtaɪ̯n]; Marso 14, 1879 - Abril 18. 1955) sarong pisiko na namundag sa Alemanya na dugong Swiso-Amerikano. Bisto man siya komo sarong pilosopo, syantipiko asin parasurat na maimpluensyang gayo kan Siglo XX. Siya an binibistong Ama kan Modernong Pisika asin Ama kan bomba atomika. Siya nagawadan kan Nobel Prize sa Pisika kan taon 1922 huli sa adal niya dapit sa theoretical physics, orog na kan manongod sa epektong photoelectric.

An libro niyang Antisipasyon: asin iba pang rawitdawit sa Bikol asin Ingles ginawadan kan 2007 National Book Award for Poetry kan Manila Critics Circle asin kan National Book Development Board. Siya an nagin pamayo kan Kabulig Bikol Writer's Association bago an reorganisasyon kaini.